NORAKSTS

|  |  |
| --- | --- |
| 26.08.2021. | Nr.13/58 |

###### GROZĪJUMI

###### JELGAVAS PILSĒTAS DOMES 2013.GADA 26.SEPTEMBRA LĒMUMĀ NR.12/26 “JELGAVAS PILSĒTAS DOMES SOCIĀLO LIETU KONSULTATĪVĀS KOMISIJAS NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Tomašūns), **PRET – 1** (A.Rublis), **ATTURAS – 2** (A.Pagors, G.Kurlovičs),

Saskaņā ar likuma „Par pašvaldībām” 61.panta trešo daļu un Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2013.gada 26.septembra lēmumā Nr.12/26 “Jelgavas pilsētas domes Sociālo lietu konsultatīvās komisijas nolikuma apstiprināšana” (turpmāk – Lēmums) un tā pielikumā šādus grozījumus:

1. Aizstāt Lēmumā un tā pielikumā visā tekstā komisijas nosaukumā vārdu “domes” ar vārdu “pašvaldības”.
2. Aizstāt Lēmumā un tā pielikumā visā tekstā vārdu “pilsēta” ar vārdu “valstspilsēta” attiecīgajā locījumā.
3. Aizstāt Lēmuma pielikuma 7.punktā skaitli un vārdu “10 (desmit)” ar skaitli un vārdu “11 (vienpadsmit)”.
4. Lēmuma pielikuma 9.punktu izteikt šādā redakcijā:

“9. Komisijas sastāvā iekļauj:

9.1. Jelgavas valstspilsētas domes priekšsēdētāja vietnieku – Komisijas priekšsēdētājs;

9.2. Jelgavas valstspilsētas pašvaldības iestādes ”Jelgavas sociālo lietu pārvalde” pārstāvi – Komisijas priekšsēdētāja vietnieks;

9.3. Jelgavas valstspilsētas pašvaldības iestādes ”Jelgavas izglītības pārvalde” pārstāvi;

9.4. Jelgavas valstspilsētas pašvaldības iestādes “Jelgavas bāriņtiesa” pārstāvi;

9.5. Sociālo lietu un veselības aizsardzības komitejas locekli;

9.6. 4 (četrus) nevalstisko organizāciju pārstāvjus;

9.7. 1 (vienu) reliģiskās konfesijas pārstāvi;

9.8. 1 (vienu) sabiedrības pārstāvi.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā